Diari Oficial de la Generalitat Valenciana


Sumari del DOGV 5758, del 08-05-2008 (2008/5417)

Acord de la Comissió Territorial d'Urbanisme, de 15 de febrer de 2008, relatiu a la modificació puntual núm. 25 de les Normes subsidiàries de Mutxamel. (08/0039). Expedient núm. 15/08.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5417


Data del document
:   15-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Mutxamel
    * pla d'urbanisme
    * administració local

Acord de la Comissió Territorial d'Urbanisme, de 15 de febrer de 2008, relatiu a la modificació puntual núm. 25 de les Normes subsidiàries de Mutxamel. (08/0039). Expedient núm. 15/08. [2008/5417]  
Vist l'expedient de referència i basant-nos en els antecedents i les consideracions següents:  
Antecedents  
Primer. El Projecte de modificació puntual es va sotmetre a informació pública durant un mes mitjançant acord del Ple de l'Ajuntament del dia 30 de gener de 2007, amb la publicació d'un anunci en el Diari Oficial de la Comunitat Valenciana de 19 d'abril de 2007 i en el diari Información, de 28 de març del mateix any. Després del pertinent període d'exposició pública en què no s'hi van presentar al·legacions, es va aprovar provisionalment pel mateix òrgan en data 27 de novembre de 2007.  
Segon. La documentació està integrada per memòria informativa i justificativa i plànols.  
Tercer. Són dos els objectes de la modificació puntual proposada, segons consta en la documentació aportada:  
1. L'esmena d'un error de cota en la 1ª fase de l'avinguda d'Alacant: els plànols O-2 i O-3 del planejament vigent reflecteixen com a cota 26,00 metres, quan ha de dir 25,00 metres, que és l'ample real sense produir cap canvi d'alineacions.  
2. La modificació d'alineacions a l'avinguda d'Alacant 2ª fase: introduir diversos canvis en l'àmbit de 2ª fase de l'avinguda d'Alacant i el seu entorn, de manera que aquest segon tram fins a l'entroncament amb el terme municipal de Sant Joan d'Alacant mantinga un ample igual i homogeni.  
Els terrenys sobre els quals recau aquesta proposta tenen la classificació de sòl urbà i les qualificacions segons el planejament vigent són:  
Zona 2 Eixamplament des del carrer Sant Joan fins al terme municipal de Sant Joan d'Alacant.  
Zona 4ª Nuclis urbans, des del carrer dels Oms fins a un carrer en projecte.  
Zona d'equipament comunitari, des del carrer en projecte fins al límit amb el terme municipal de Sant Joan d'Alacant.  
Les magnituds que resulten modificades per la proposta són les següents:  
- 687,29 m² de sòl qualificat com a zona 2 Eixamplament passen a xarxa viària primària.  
- 557,52 m² de sòl qualificat com a zona 4ª Nuclis urbans passen a xarxa viària primària.  
- 264,20 m² de sòl qualificat com a equipament comunitari passen a xarxa viària primària.  
L'amplària total resultant a l'avinguda d'Alacant, tant en la fase 1ª com en la fase 2ª, és de 25 metres. S'aprofita la modificació per a dissenyar una rotonda reguladora del trànsit a l'encreuament entre l'avinguda d'Alacant i els carrers de Sant Joan i dels Oms.  
Tal com s'especifica en la proposta de modificació aportada, no hi ha increment de densitats ni de superfícies construïdes, sinó tot al contrari, ja que es disminueix el sòl qualificat com a edificable en el planejament vigent, que passa a xarxa viària primària.  
Quart. Consta en l'expedient l'informe emés per l'Ajuntament de Sant Joan d'Alacant, en el qual es conclou el següent:  
"Es tindrà en compte l'amplària prevista de 25 m per la modificació puntual 25 de les Normes subsidiàries de Mutxamel en la revisió del Pla general de Sant Joan per a fer coincidir l'alineació oest de l'avinguda d'Alacant fins a la seua trobada amb la coberta de l'autovia al terme municipal de Sant Joan.  
S'hauria d'ajustar la delimitació en els plànols del document a la ratificació per ambdós termes per a no continuar arrossegant errors d'identificació de les afeccions urbanístiques de les parcel·les limítrofes entre ambdós municipis."  
Consideracions  
Primera. El procediment seguit per l'Ajuntament està d'acord amb el que preveu l'art. 90 per remissió de l'art. 94 de la Llei 16/2005 urbanística valenciana.  
Segona. La documentació està completa, a l'efecte del compliment de l'art. 68 de la Llei 16/2005 urbanística valenciana i de l'estudi de l'expedient.   
Tercera. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com s'arreplega en l'article 85 de la Llei 16/2005 urbanística valenciana.  
Quarta. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre l'aprovació definitiva de les normes subsidiàries -i de les seues modificacions- de municipis de menys de 50.000 habitants, de conformitat amb el que disposa l'article 84 per remissió de l'article 94.1, de la Llei urbanística valenciana, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 162/2007, de 21 de setembre, del Consell de la Generalitat.  
Vistos els preceptes legals esmentats, la Llei 30/92, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme  
Acorda  
1r. Aprovar definitivament la modificació puntual núm. 25 de les Normes subsidiàries del municipi de Mutxamel.  
2n. Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposa l'art. 104 de la Llei 16/2005 urbanística valenciana, en mancar el document de normes urbanístiques.  
Contra aquest acord, que no esgota la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge, segons el que disposa l'article 13.2 del Decret 162/2007, de 21 de setembre, del Consell de la Generalitat, pel qual s'aprova el Reglament d'òrgans territorials i urbanístics de la Generalitat Valenciana, en el termini d'un mes comptador a partir de l'endemà de la data de recepció de la notificació.  
Tot això sense perjudici que es puga exercir qualsevol altre recurs o acció que considere oportú.  
Alacant, 15 de febrer de 2008.- El director territorial de Medi Ambient, Aigua, Urbanisme i Habitatge: Ramón Rizo Aldeguer.